Lituania se va alătura inițiativei cehe de a procura muniție de artilerie pentru Ucraina, care este atacată de către Rusia de peste doi ani, informează dpa, potrivit Agerpres.
Premierul lituanian Ingrida Simonyte a făcut o promisiune în acestă privință într-o conversaţie telefonică pe care a avut-o luni cu omologul său ceh, Petr Fiala.
"Lituania se alătură şi va finanţa iniţiativa cehă privind muniţia", a transmis şefa guvernului lituanian pe X, fostul Twitter.
Republica Cehă întreprinde acțiuni în scopul obţinerii de sprijin financiar pentru planul de achiziționare a unor cantităţi importante de muniţie de artilerie pentru a sprijini Ucraina din ţări non-UE.
Lituania, care are graniță comună cu Rusia, se află printre cei mai fermi și consecvenți susţinători occidentali ai Ucrainei.
În prezent, stocurile de muniţie de rezervă ale Uniunii Europene pentru Ucraina sunt aproape de epuizare.
"Lituania va contribui la toate eforturile internaţionale care aduc Ucraina mai aproape de victoria sa şi a noastră", a scris Simonyte pe X.